
ΔΕΛΤΙΟ ΤΥΠΟΥ

                                                  ΠΡΟΣ:
Εθνική Συνομοσπονδία Ατόμων με Αναπηρία (Ε.Σ.Α.μεΑ.)
Υπόψιν προέδρου κου. Βαρδακαστάνη Ιωάννη

 Κοιν.:  - Πρωτοβάθμια Εκπαίδευση Ζακύνθου

· Περιφερειακή Ομοσπονδία 

Ατόμων με Αναπηρία Δ.Ε. και Ν.Ι.Ν. (Π.ΟΜ.ΑμεΑ.) 

ΘΕΜΑ: «Επείγον αίτημα για τις μεγάλες ελλείψεις προσωπικού στο Ειδικό Δημοτικό Σχολείο Μπόχαλης Ζακύνθου»

Αξιότιμε κύριε Πρόεδρε,
Με την επιστολή αυτή, το Σωματείο μας θέλει να σας ενημερώσει για το σοβαρό πρόβλημα υποστελέχωσης που αντιμετωπίζει το Ειδικό Δημοτικό Σχολείο Μπόχαλης στη Ζάκυνθο. Στο σχολείο φοιτούν 41 μαθητές με αναπηρία και ειδικές εκπαιδευτικές ανάγκες, αλλά δεν υπάρχει το απαραίτητο εξειδικευμένο προσωπικό για να τους υποστηρίξει.

Αυτή τη στιγμή, λείπουν εντελώς πέντε (5) βασικές ειδικότητες που είναι απολύτως απαραίτητες για τα παιδιά:
1. ΠΕ23 – Ψυχολόγος (1 θέση)

2. ΠΕ30 – Κοινωνικός Λειτουργός (1 θέση)

3. ΠΕ21 – Θεραπευτές Λόγου (2 θέσεις)

4. ΠΕ28 – Φυσιοθεραπευτής (1 θέση)

5. ΠΕ11 – Εκπαιδευτικός Φυσικής Αγωγής (1 θέση)
Η έλλειψη αυτή στερεί από τους μαθητές το δικαίωμά τους στην εκπαίδευση και στις απαραίτητες θεραπείες (λογοθεραπεία, φυσιοθεραπεία, ψυχολογική στήριξη). Οι γονείς βρίσκονται σε απόγνωση, καθώς είναι αδύνατο να καλύψουν αυτές τις ανάγκες μόνοι τους.
Σας παρακαλούμε να παρέμβετε άμεσα προς το Υπουργείο Παιδείας και κάθε αρμόδιο φορέα, ώστε να ασκηθεί πίεση και να καλυφθούν αμέσως αυτές οι θέσεις με το κατάλληλο προσωπικό.
Με εκτίμηση για το Δ.Σ.

Ο Πρόεδρος                                                              Η Γεν. Γραμματέας

Μπενίσης Μάριος                                                            Στεφανοπούλου Ιωάννα
